CELEX: 62014TA0154
Language: sk
Date: 2016-04-27 00:00:00
Title: Vec T-154/14: Rozsudok Všeobecného súdu z 27. apríla 2016 – ANKO/Komisia („Arbitrážna doložka — Dohody o grantoch uzavreté v rámci siedmeho rámcového programu v oblasti výskumu, technického rozvoja a demonštračných činností (2007 – 2013) — Projekty Perform a Oasis — Oprávnené náklady — Vrátenie vyplatených súm — Protinávrh — Úroky z omeškania“)

13.6.2016   
            
            
               SK
            
            
               Úradný vestník Európskej únie
            
            
               C 211/44
            
         
      Rozsudok Všeobecného súdu z 27. apríla 2016 – ANKO/Komisia
      (Vec T-154/14) (1)
      
      ((„Arbitrážna doložka - Dohody o grantoch uzavreté v rámci siedmeho rámcového programu v oblasti výskumu, technického rozvoja a demonštračných činností (2007 – 2013) - Projekty Perform a Oasis - Oprávnené náklady - Vrátenie vyplatených súm - Protinávrh - Úroky z omeškania“))
      (2016/C 211/54)
      Jazyk konania: gréčtina
      
         Účastníci konania
      
      
         Žalobkyňa: ANKO AE Antiprosopeion, Emporiou kai Viomichanias (Atény, Grécko) (v zastúpení: V. Christianos, S. Paliou a A. Skoulikis, advokáti)
      
         Žalovaná: Európska komisia (v zastúpení: R. Lyal a P. Arenas, splnomocnení zástupcovia, za právnej pomoci O. Lytra, advokát)
      
         Predmet veci
      
      Žaloby na základe článku 272 ZFEÚ s cieľom na jednej strane po prvé vyhlásiť za nedôvodnú žiadosť Komisie o vrátenie grantov vyplatených žalobkyni v rámci výkonu dohôd č. 215754 „Otvorená architektúra pre dostupné služby, integráciu a normalizáciu“ a č. 215952 „Multiparametrický komplexný systém na hodnotenie a účinné a priebežné sledovanie motorickej schopnosti v prípadoch Parkinsonovej choroby a iných neurodegeneratívnych chorôb“, uzavretých v rámci siedmeho rámcového programu v oblasti výskumu, technického rozvoja a demonštračných činností (2007 – 2013), a po druhé zaviazať Komisiu na úhradu zvyšnej časti grantov nevyplatených na základe uvedených dohôd, ako aj na druhej strane na základe protinávrhu uložiť žalobkyni povinnosť vrátiť granty neoprávnene vyplatené v rámci týchto dohôd
      
         Výrok rozsudku
      
      
                  1.
               
               
                  Žaloba podaná spoločnosťou ANKO AE Antiprosopeion, Emporiou kai Viomichanias, sa zamieta.
               
            
                  2.
               
               
                  ANKO AE Antiprosopeion, Emporiou kai Viomichanias, je povinná zaplatiť Európskej komisii sumu 650 625,37 eura, ktorá zodpovedá vráteniu finančných grantov, ktoré jej boli poskytnuté na základe dohôd č. 215754 „Otvorená architektúra pre dostupné služby, integráciu a normalizáciu“ a č. 215952 „Multiparametrický komplexný systém na hodnotenie a účinné a priebežné sledovanie motorickej schopnosti v prípadoch Parkinsonovej choroby a iných neurodegeneratívnych chorôb“, uzavretých v rámci siedmeho rámcového programu v oblasti výskumu, technického rozvoja a demonštračných činností (2007 – 2013), zvýšenú o úroky z omeškania od 3. mája 2014 s úrokovou sadzbou vo výške 3,75 %.
               
            
                  3.
               
               
                  ANKO AE Antiprosopeion, Emporiou kai Viomichanias, je povinná nahradiť trovy konania.
               
            
         (1)  Ú. v. EÚ C 175, 10.6.2014.